Document ID: 31986R0355

*****
ΚΑΝΟΝΙΣΜΟΣ (ΕΟΚ) αριθ. 355/86 ΤΟΥ ΣΥΜΒΟΥΛΙΟΥ
της 17ης Φεβρουαρίου 1986
για την τροποποίηση του καταλόγου που περιλαμβάνεται στο παράρτημα του κανονισμού (ΕΟΚ) αριθ. 2763/83 όσον αφορά το καθεστώς μεταποίησης υπό τελωνειακό έλεγχο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία (1), όπως τροποποιήθηκε τελευταία από τον κανονισμό (ΕΟΚ) αριθ. 2110/85 (2), και ιδίως το άρθρο 2 παράγραφος 2,
την πρόταση της Επιτροπής,
Εκτιμώντας:
ότι ορισμένες εργασίες μεταποίησης που μπορούσαν να γίνουν, πριν να αρχίσει να ισχύει ο κανονισμός (ΕΟΚ) αριθ. 2763/83, με βάση τα αντίστοιχα εθνικά καθεστώτα, δεν περιλαμβάνονται στο παράρτημα του εν λόγω κανονισμού· ότι πρόκειται για μεταποίηση καπνών, που υπάγονται στο κεφάλαιο 24 του κοινού δασμολογίου, σε σκόνη καπνού·
ότι αυτού του είδους οι εργασίες πρέπει, για οικονομικούς λόγους, να μπορέσουν να συνεχιστούν υπό το καθεστώς μεταποίησης υπό τελωνειακό έλεγχο, δεδομένου ότι η σχετική κοινοτική βιομηχανία έχει πραγματοποιήσει σημαντικές επενδύσεις·
ότι πρέπει να διατηρηθεί η ανταγωνιστικότητα αυτής της βιομηχανίας έναντι των τρίτων μεταποιητικών βιομηχανιών, ώστε ν' αποφευχθεί ο κίνδυνος διακοπής των εν λόγω οικονομικών δραστηριοτήτων στο εσωτερικό της Κοινότητας·
ότι πρέπει, ως εκ τούτου, να συμπληρωθεί ο κατάλογος που περιλαμβάνεται στο παράρτημα του κανονισμού (ΕΟΚ) αριθ. 2763/83 με την προσθήκη των ανωτέρω εργασιών που καλύπτονται από τα προσωρινά μέτρα που έχουν θεσπισθεί από τον κανονισμό (ΕΟΚ) αριθ. 283/85 της Επιτροπής (3) του οποίου η ισχύς έχει λήξει·
ότι πρέπει επίσης να γίνουν ορισμένες διευκρινίσεις στη συγκεκριμένη αναφορά του καταλόγου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κατάλογο που περιλαμβάνεται στο παράρτημα του κανονισμού (ΕΟΚ) αριθ. 2763/83, στις στήλες Ι και ΙΙ η όγδοη αναφορά αντικαθίσταται από το ακόλουθο κείμενο:
1.2 // // // Στήλη Ι
// Στήλη ΙΙ
// // // Καπνά που υπάγονται στο κεφάλαιο 24 του κοινού δασμολογίου // Μεταποίηση σε σκόνη καπνού ή/και σε καπνό συσσωματωμένο με τη μορφή φύλλων που υπάγεται στη διάκριση 24.02 Ε του κοινού δασμολογίου // //
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 17 Φεβρουαρίου 1986.

Labels: 1
17